Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: 188/1999. (XII. 16.) Korm. rendelet (a továbbiakban:
Paragraph Index: 1951

15. § Az Szmr. 8. § (1) bekezdése helyébe a következõ rendelkezés lép: „(1) A mûködést engedélyezõ szerv a szociális intézmény mûködési engedélyét módosítja, ha a mûködési engedélyben szereplõ adatok – a (2) bekezdésben foglalt esetek kivételével – megváltoznak. Ha az intézmény egyes szociális szolgáltatásokat a továbbiakban nem kíván nyújtani, a 16. § (2)–(4) bekezdésében foglaltakat megfelelõen alkalmazni kell.” Az Szmr. 8. § (3) bekezdése a következõ e) ponttal egészül ki: [Az intézmény mûködésének (2) bekezdés szerinti ismételt engedélyezése a 3. §-ban, a 4–5. §-okban, illetve a 8/A. §-ban foglaltak megfelelõ alkalmazásával történik azzal az eltéréssel, hogy] „e) amennyiben a tartós bentlakásos intézményt a nem állami fenntartó egyházi fenntartó fenntartásába adja, a fenntartóváltozás akkor engedélyezhetõ, ha az intézmény elhelyezésére szolgáló ingatlan – ide nem értve a külsõ férõhelyeket – az egyházi fenntartó kizárólagos, haszonélvezettel nem terhelt tulajdonában vagy olyan helyi önkormányzat, társulás, illetve állami szerv kizárólagos tulajdonában, illetve vagyonkezelésében van, amellyel az egyházi fenntartó az intézmény által nyújtott tartós bentlakásos intézményi szolgáltatásokra valamennyi férõhely tekintetében ellátási szerzõdést kötött.”

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes